ওয়েব ডেস্ক: নাম না করে উত্তরপ্রদেশে কসাইখানা বিতর্কে সরব হলেন মুখ্যমন্ত্রী। টুইটারে মমতা বন্দ্যোপাধ্যায়ের মন্তব্য, উত্তরপ্রদেশের সাম্প্রতিক ঘটনা নিয়ে তাঁরা উদ্বিগ্ন। মানুষ ভয় পাচ্ছেন। জাতি-ধর্ম-সম্প্রদায়ের বিভাজনে সকলে আতঙ্কিত। 'সবকা সাথ, সবকা বিকাশ' - শুধু বললেই হবে না, করতেও হবে। মুখ্যমন্ত্রীর মন্তব্য, সরকার সকলের জন্য হওয়া উচিত। সকলকে সংবিধানের মর্যাদা রক্ষা করতে হবে। (মুখে জ্যান্ত ইঁদুর নিয়ে যন্তরমন্তরে তামিলনাড়ুর কৃষকদের অভিনব প্রতিবাদ) উত্তরপ্রদেশে ক্ষমতায় এসেই কসাইখানা বন্ধের সিদ্ধান্ত নিয়েছে নতুন মুখ্যমন্ত্রী যোগী আদিত্যনাথ। নাম না করে বিজেপি এবং ইউপির মুখ্যমন্ত্রী যোগী আদিত্যনাথকে এভাবেই নিশানা করলেন  মমতা বন্দ্যোপাধ্যায়। (রাষ্ট্রপতি পদে শিবসেনার পছন্দ ভাগবত)